Cerere de decizie preliminară introdusă de Oberverwaltungsgericht des Landes Sachsen-Anhalt (Germania) la 15 februarie 2023 – Landkreis Jerichower Land/A.
(Cauza C-85/23, Landkreis Jerichower Land)
Limba de procedură: germana
Instanța de trimitere
Oberverwaltungsgericht des Landes Sachsen-Anhalt
Părțile din procedura principală
Apelant: Landkreis Jerichower Land
Intimat: A.
Întrebarea preliminară
Articolul 24 alineatul (1) litera (i) din Regulamentul (CE) nr. 1069/20091, astfel cum a fost modificat ultima dată prin articolul 46 din Regulamentul (UE) 2019/10092 trebuie interpretat în sensul că noțiunea de „depozitare” include o întrerupere a operațiunii de transport în cadrul căreia containerele cu subproduse de origine animală de categoria 3 sunt încărcate într-un alt vehicul de transport și în care sunt ținute înainte de a fi transportate mai departe la o instalație de prelucrare timp de mai multe – până la opt – ore, fără ca materialul să fie tratat sau mutat în alte containere?
____________
1 Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (Regulament privind subprodusele de origine animală (JO 2009, L 300, p. 1).
1 Regulamentul (UE) 2019/1009 al Parlamentului European și al Consiliului din 5 iunie 2019 de stabilire a normelor privind punerea la dispoziție pe piață a produselor fertilizante UE și de modificare a Regulamentelor (CE) nr. 1069/2009 și (CE) nr. 1107/2009 și de abrogare a Regulamentului (CE) nr. 2003/2003 (JO 2019, L 170, p. 1).